# E E L N Õ U

Algataja: Narva Linna

Arenduse ja Ökonoomika Amet

## **NARVA LINNAVALITSUS**

#### K O R R A L D U S

14.05.2014 nr …….

Narva

**Riigihanke „Lõviskulptuuride valmistamine Narva promenaadi jaoks“ hanketulemuste kinnitamine**

1. **Asjaolud ja menetluse käik**

Narva Linnavalitsuse 13.02.2014 korraldusega nr 138-k tehti Narva Linna Arenduse ja Ökonoomika Ametile ülesandeks viia läbi väljakuulutamiseta läbirääkimistega menetlusega riigihange „Lõviskulptuuride valmistamine Narva promenaadi jaoks".

13.02.2014 saadeti pakkujale riigihanke pakkumiskutse. Seaküla Stuudio OÜ esitas tähtaegselt, see on 21.02.14, pakkumuse ning tulenevalt hankija poolsest täpsustavast päringust, 14.03.2014 korrigeeritud pakkumuse.

Narva Linnavalitsuse korraldustega 29.12.2005 nr. 1400-k moodustatud ja 10.09.2008 nr 1129-k, 18.02.2009 nr 165-k, 18.11.2009 nr. 1347-k, 22.02.2010 nr 237-k, 01.06.2011 nr 522-k, 29.06.2011 nr 625-k ning 11.07.2012 nr 675-k muudetud riigihangete komisjon otsustas 17.03.2014 kvalifitseerimise ja vastavaks tunnistamise protokolliga tunnistada Seaküla Stuudio OÜ (registrikood 11344205) kvalifitseerimistingimustele vastavaks,esitatud pakkumus hanketingimustele vastavaks ning tegi ettepaneku pidada lepingutingimuste üle läbirääkimisi.

Hankija pidas pakkujaga lepingutingimuste üle läbirääkimisi perioodil 18.-21.03.2014.

Riigihangete komisjon otsustas 16.04.2014 edukaks tunnistamise protokolliga tunnistada edukaks Seaküla Stuudio OÜ pakkumus maksumusega 130 000 EUR (koos käibemaksuga 156 000 eurot).

1. **Õiguslikud alused**

Riigihangete seaduse §28 lg 1, § 39 lg 6, § 47 lg 1 ja § 50 lg 3, riigihanke„Lõviskulptuuride valmistamine Narva promenaadi jaoks“ hankedokumentides esitatud tingimused, riigihanke komisjoni protokollid (17.03.2014 kvalifitseerimise ja vastavaks tunnistamise protokoll ning 16.04.2014 edukaks tunnistamise protokoll) ning Narva Linnavalitsuse 08.03.2006. a määruse nr 298 "Riigihangete läbiviimise reglement" § 10 p-d 1-3 ja § 16 p 1.

1. **Otsus**

3.1. Kinnitada riigihanke "Lõviskulptuuride valmistamine Narva promenaadi jaoks“ hankekomisjoni poolt tehtud protokollilised ettepanekud ja hanke tulemused.

3.2. Tunnistada kvalifitseeritud pakkuja, Seaküla Stuudio OÜ (registrikood 11344205),poolt vastavaks tunnistatud pakkumus maksumusega 130 000 EUR (koos käibemaksuga 156 000 eurot) edukaks.

3.3. Narva Linna Arenduse ja Ökonoomika Ametil sõlmida leping eduka pakkujaga läbirääkimiste käigus kokkulepitud tingimustel ja esitatud ettepanekuid arvesse võttes.

1. **Rakendussätted**
   1. Korraldus jõustub seaduses sätestatud korras.
   2. Riigihanke eest vastutaval isikul teavitada hankija otsusest pakkujaid.
   3. Pakkuja võib vaidlustada käesoleva korralduse riigihangete seaduses sätestatud korras, esitades kümne päeva jooksul alates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

Eduard East Ants Liimets

Linnapea Linnasekretär